Det var frygtet, at vandet i Løgstør ville stige til 2.06 over normal vandstand her i formiddag. Men mindre blæst og en ændret vindretning betyder at vandstanden vil toppe ved 1.61 meter, oplyser vagthavende ved Nordjyllands Politi i Løgstør. Da vandet ikke stiger så meget, som man havde forventet, er den håndfuld af beboere som i går blev evakueret på vej hjem til deres boliger. Samtidig er det forhøjede beredskab her til morgen blevet ophævet.

Referat:
De beboere som i går aftes blev evakueret i Løgstør er nu på vej hjem.